Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 20

3. A kommunikációt interaktívvá kell tenni. Ennek feltétele az interaktív eszközök és módszerek kidolgozása, azok folyamatos alkalmazása az EU-kommunikációs stratégia végrehajtásában. A társadalom minden rétegéhez eljuttatott, személyre szabott tájékoztatás (telefonos információs szolgálat, körlevél, elektronikus levél, web) lehetõvé teszi, hogy az állampolgárok felismerjék személyes érintettségüket és érdeküket, csökkenti félelmüket az ismeretlentõl, lehetõvé teszi az aktív felkészülést. Az EU-csatlakozás kommunikációs üzeneteinek el kell jutniuk valamennyi, jelentõs társadalmi csoporthoz, lehetõvé téve, hogy e csoportok tagjai személyesen azonosuljanak uniós tagságunkkal. Különösen fontos célcsoportok: a fiatal nemzedék, a mezõgazdaságból élõk, a kis- és középvállalkozók, akik számára a legnagyobb kihívást, lehetõségeket és kockázatokat hordoz EU-csatlakozásunk, valamint a nõk és a nyugdíjasok, akik jelentõs részét az eddigi integrációs kommunikáció során nem sikerült megszólítani.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes